Kallnach

Kallnach estis ĝis la 31-a de decembro 2009 komunumo de la distrikto Aarberg kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 1541 loĝantojn je la 31-a de decembro 2010.

 Geografio 
Kallnach situas en la Berna Lagolando, proksimume 20 kilometrojn sude de Bielo kaj 25 kilometrojn okcidentnordokcidente de la federacia urbo Berno. En Kallnach troviĝas elektrocentralo, ek de kiu la Unterwasser-Kanalo kondukas al Hagneck-Kanalo. La komunumo konsistas el la vilaĝo Kallnach kaj la setlejoj Wolfberg, Brüel, Gimmerz, Uf em Berg kaj Oberfeld.Fonto: Reta mapo 1:20000 de Swisstopo

La teritorio de la komunumo etendiĝas sur areo de 10,66 km², de kiuj 12,6% estas kovritaj de arbaro, 75,5% servas por agrikulturo kaj 9,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Kallnach limas en nordoriento al Bargen, en sudoriento al Niederried ĉe Kallnach, en sudo al Fräschels (FR), en sudsudokcidento al Kerzers (FR), en sudokcidento al Treiten, en okcidento al Finsterhennen, kaj en nordokcidento al Siselen.

 Trafiko 
Tra la komunumo pasas la kantona ĉefvojo n-ro 22 de Aarberg al Kerzers. La plej proksima alveturejo al la svisa aŭtovojo A6 troviĝas proksimume 6 kilometrojn nordoriente apud Aarberg. La komunumo disponas pri stacidomo ĉe la trajnlinio de Lyss tra Aarberg al Kerzers.

 Historio 
La unua dokumenta mencio de Kallnach datiĝas el la jaro 1231 kiel Calnachon. Dum mezepoko la kiburgaj feŭdsenjoroj de Oltigen kaj la Monaĥejoj Frauenkappelen, Frienisberg kaj Tedlingen estis bienposedantoj en Kallnach. Post diversaj posendantoŝanĝoj Kallnach en la jaroj 1521 kaj 1522 fariĝis havaĵo de Berno, kiu ĝin atribuis al la Voktejo Aarberg. La ĵurasa akvejokorekto de 1868 ĝis 1891 liberigis la grandan marĉon de la regulaj inundoj kaj ebligis al Kallnach la agrikulturan utiligadon de la teritorio, kio ebligis fortan evoluon de la komunumo.Fonto: Anne-Marie Dubler: Kallnach en Historia Leksikono de Svislando (2008-10-09)

 Notoj kaj referencoj 


 Vidu ankaŭ 
 Kallnach (stacidomo)

 Eksteraj ligiloj 

 Oficiala retejo de la komunumo Kallnach

 Bildoj